Microsoft Surface Pro 3

Microsoft Surface Pro 3 on Microsofti toodetud ja turustatud Surface Pro tootepere kolmas tahvelarvuti. Seda esitleti 20. mail 2014 New Yorgis Micorsofti üritusel. Müügile jõudsid esimesed mudelid 20. juunil 2014, esmalt vaid Ameerika Ühendriikides ja Kanadas. 28. augustil 2014 laiendati Surface Pro 3 müüki veel 25 riigi turule. Surface Pro 3 korpus on valmistatud valatud magneesiumist ning ekraani katab ja kaitseb Gorilla Glass 3. Ühtlasi on Surface Pro 3 oma eellasest õhem ning kaalub 100 grammi vähem, kuid ekraan on 1,4 tolli võrra suurem. Seade kaalub 800 grammi ning seadme mõõtmed on 292,1 mm × 201,4 mm × 9,1 mm. Surface Pro 3 tutvustas ka uuenenud "kalga" (inglise: Kickstand), mis nüüd avaneb varasemate fikseeritud positsioonide asemel seadme seisma panna igas asendis 150 kraadises vahemikus. Surface Pro 3 aku peab vastu kuni 9 tundi veebis surfamist või kergemaid ülesandeid. Surface Pro 3 kasutab Intel Core i seeria neljanda põlvkonna protsessoreid, mis pakuvad ka ettevõtetele vajalikke turvamooduleid. Sisemine mälu, protsessor ega muutmälu ei ole kasutaja poolt vahetatavad. Surface Pro 3 küljest võib leida ühe USB3-pordi, ühe mini-DisplayPort-pesa, ühe helisisendi/-väljundi pesa ning "iala" taha peidetud microSD-kaardi lugeri, mis toetab kuni 128 GB mahuga mälukaarte. Seadme allosas asub tarvikutele mõeldud spetsiaalne hoidik. Surface Pro 3 omab samuti Wi-Fi 802.11 a/b/g/n/ac ja Bluetooth 4.0 tuge. Seadmel on kaks kaamerat: nii ees kui ka taga asub 5-megapiksline kaamera; ühtlasi on ka kaks mikrofoni ja kaks Dolby digitaalse heli kõlarit. Lisaks nendele võib seadmest leida erinevaid andureid ja sensoreid nagu güroskoop, valgustundlikkuse sensor, magnetomeeter ning digitaalse kompassi. Surface Pro 3 ekraan on 12-tolline ja eraldusvõimega 2160x1440, kuvasuhe on 3:2. Microsoft kasutab ekraani kirjeldamiseks nime ClearType Full HD Plus. Ekraan on kümne puudutuskohaga puutetundlik ja sisaldab N-trigi digitaatorit. Surface Pro 3 kasutab erinevalt oma eellastest uut aktiivse pliiatsi tehnoloogiat, mis tähendab seda, et kirjutamine on loomulikum ning ekraani äärealadel ei teki sellist probleemi, kus ekraanile kirjutatud joon asub pliiatsi peast kaugemal. Microsofti sõnul eelistati N-trigi tehnoloogiat Wacomi tehnoloogiale just seetõttu, et selle abil oli võimalik saada õhemaks nii ekraan kui ka kogu tahvelarvuti. Uus pliiats on tehtud metallist, erinevalt eellastest patareidega ning on ühtlasi suurem ja raskem. Ühtlasi tutvustas Microsoft uue pliiatsiga ka selle integreeritust rakendusega Microsoft OneNote. Kui vajutada pliiatsi ülaosas asuvat lillat nuppu, on võimalik ka lukustatud ekraani korral avada OneNote'i rakendus ning kohe märkmeid teha. Lisaks sellele on pliiatsil veel kaks nuppu: üks kustutamiseks ja teine paremaks klahvivajutuseks. Kriitikud on palju arutlenud selle üle, et uue Surface Pro 3 digitaatori tehnoloogia miinuseks on vaid 256 taset survetundlikkust võrreldes eellaste 1024-ga. Seevastu aga graafilise disaini loojad on öelnud, et nende jaoks ei ole vahe märkimisväärne. Samuti on probleemiks kriitikute arvates, et uus seade on nii õhuke, et sellel ei ole enam kohta, kus pliiatsit hoida, kui see pole kasutuses. Microsofti lahendus sellele on, et tarvikuna juurdeostetaval Microsoft Type Coveril on pliiatsi hoiukoht. Surface Pro 3 kasutab Microsofti 64-bitist operatsioonisüsteemi Windows 8.1 Pro. Microsoft uuendab pidevalt Surface Pro 3 püsivara parandades ilmsiks tulnud vigu, nagu Wi-Fi leviprobleemid või vähene aku vastupidavus. Lisaks sellele pakub Microsoft ka rakendust Surface Hub, mille kaudu saab muuta Surface Pro 3 pliiatsi vaikesätteid. Microsoft pakub tahvelarvutile lisaks katet, millel on ühtlasi ka sisseehitatud klaviatuur ja puuteplaat. Kattel on füüsiline klaviatuur ja puuteplaat, see sisaldab güroskoopi ja kiirendusandurit, mis sõltuvalt asendist lülitavad klaviatuuri kas sisse või välja. Uus Surface Pro 3 Type Cover on õhem ning ühtlasi on puuteplaat varasemast suurem ja täiuslikum. Lisaks sellele on katte ülalosas magnetriba, mis kinnitub ekraani külge, andes tahvlile süles kasutamiseks stabiilsust juurde. Type Cover kinnitub Surface Pro 3 külge spetsiaalse ühenduspesa abil, mis asub tahvli allosas. Tugevad magnetid hoiavad katet piisavalt kõvasti kinni, et sellest võib tahvelarvutit kinni hoida ilma, et tahvelarvuti katte küljest ära kukuks. Ka vanemad Type Coverid töötavad Surface Pro 3-ga, ent tuleb arvestada, et uus Surface on mõõtmetelt suurem, seega ei kata need tahvelarvutit täielikult. Type Cover maksab Ameerikas 130 dollarit. Microsoft pakub ka dokkimisseadet ehk pordireplikaatorit, mis laiendab Surface Pro 3 sisend-/väljundseadmeid. Surface Pro 3 dokkimisseadmel on 5 USB-pesa (millest 3 on USB3.0), üks võrgukaablipesa, üks mini-Displayporti pesa (mida saab kasutada samaaegselt tahvelarvuti enda mini-Displayporti pesaga) ning kaks 3,5 mm heli sisend-/väljundpesa. Pordireplikaatori saab juurde osta ka lisalaadijaga, maksab Ameerikas 199 dollarit. Microsoft Surface Dana Wollman: Microsoft announces its biggest tablet yet, the 12-inch Surface Pro 3 Engadget, 20.05.2014 Paul Thurrott: Surface Pro 3 to Launch in 25 Additional Markets on August 28 Winsupersite, 6.08.2014 Anand Lal Shimpi: Microsoft Surface Pro 3 Review Anandtech, 23.06.2014 Elias Plastiras: Microsoft Surface Pro 3 Windows 8.1 Tablet PCWorld, 27.08.2014 New Surface Pro 3 Tablet Microsoft Joanna Rolston (03.07.2014). "Surface Pro 2 Pen vs Surface Pro 3 Pen" (inglise). Lovemysurface. "Surface Pro 3 Update History" (inglise). Microsoft. "Surface Hub" (inglise). Microsoft. Paul Thurrott (21.05.2014). "Surface Pro 3: Surface Pro Type Cover" (inglise). Winsupersite. Paul Thurrott (10.08.2014). "Surface Pro 3 Docking Station Review" (inglise). Winsupersite. "Docking Station for Surface Pro 3" (inglise). Microsoft.